Cueva del Hierro

Cueva del Hierro [KŬEba deLJEro] (Kavo de la Fero) estas municipo de Hispanio, en la Provinco Kvenko, regiono de Kastilio-Manĉo.

 Loĝantoj 
La loĝanto nomiĝas popole grajo [GRAĥo] (korniko). La censita loĝantaro en 2016 estis de 32 loĝantoj kaj la denseco estas de 1,13 loĝ/km².

 Situo 
Cueva del Hierro estas situanta en la orienta parto de Kastilio-Manĉo en la komarko aŭ distrikto Serranía Alta en la norda parto de la Provinco Kvenko, je altitudo de 1,334 m super marnivelo. La areo de ties teritorio estas de 28,20 km². La geografiaj koordinatoj estas 40°34′58″N 2°02′10″Ok.

 Historio 
eta|200px|maldekstre|Enirejo al la romia mino de Cueva del Hierro (Cuenca)
La ekspluatado de la mineralo de fero en tiu loko estas de antaŭromia deveno. Oni dokumentis arkeologie ekde la dua Ferepoko, fare de keltiberoj. Sed la epoko hegemonia estis dum la romia okupacio kiam ili uzis la mineralon por fabriki armojn kaj ilojn. En la komarko troviĝis romiaj setlejoj tiom gravaj kiom tiuj de Priego, Cañizares, Alcantud kaj Beteta. Same oni trovis restaĵojn de romiaj vojoj kiuj utilis por la transporto de tiuj minaj rimedoj. La ekspluatado pluis ĝis meze de la 20-a jarcento kiam ĝi fermiĝis definitive. Nun estas viziteblaj la interno de la koridoroj de la mino de fero, kiuj longas pli ol kvin km de tuneloj, el kiuj oni vizitas nur parton. La vizitoj estas ĉiam gvidataj, kaj tiele oni klarigas pri la diversaj aspektoj, kaj teknikaj kaj historiaj de la minado.

Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Cueva del Hierro, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Cueva del Hierro kie oni alvenis al la nunaj 32.

Ekde la Hispana transiro al la demokratio la urbestro estis plej ofte lastatempe el maldekstra partio PSOE.

 Ekonomio 
Agrikulturo kaj brutobredado tradicie. Servoj kaj loĝejoj.

 Vidu ankaŭ 
 Municipoj de Provinco Kvenko

Kategorio:Municipoj de Provinco Kvenko